ANC lê klagtes teen KhozaDr. Makhosi Khoza, ANC-LP (Foto: Facebook) Super Zuma, die ANC se sekretaris in KwaZulu-Natal, het Woensdag gesê Makhosi Khoza, die ANC-LP wat openlik die partyleier pres. Jacob Zuma versoek het om te bedank, is nou aangekla en daar sal nie enige verdere openbare gesprekke oor die saak wees nie. Khoza is Dinsdag amptelik aangekla en die ANC-woordvoerder in die provinsie, Mdumiseni Ntuli, het bevestig hy het die klagstaat ontvang. Die klagstaat het na bewering 11 aanklagte insluitend dat Khoza die ANC se naam skade berokken het. Sy sal na verwagting op die klagstaat reageer voordat sy voor ŉ dissiplinêre verhoor verskyn. “Sy het toestemming om verteenwoordiging te hê by die verhoor, verkieslik deur nog ŉ ANC-lid,” het Ntuli aan ANA gesê. Hy het gesê dit is nie die ANC se beleid om die klagstaat publiek te maak nie. “Ons het nou die openbare gesprek oor die saka gesluit.” Khoza het die afgelope paar weke al hoe meer openhartig oor die ANC se “blinde lojaliteit” teenoor pres. Zuma. Die ANC-LP het aangedui sy sal stem dat Zuma verwyder moet word indien die parlement ŉ geheime stemming sou hou tydens die mosie van wantroue. Die stemmery vind op 8 Augustus plaas. Speaker Baleka Mbete het nog nie aangedui of die stemmery in die geheim sal plaasvind of nie.